ناتو-نون باش کاتیبی ینس استولتنبرگ تورکیه و یونانیستانین ناتو-نون دیرلی متفیق‌لری اولدوغونو بیل‌دیره‌رک، اتفاقین رولونون ایکی اؤلکه آراسینداکی فیکیر آیری‌لیق‌لارینین آرا‌دان قالدیریلماسی اوچون پلاتفورما تشکیل ائتمک اولدوغونو دئییب.
استولتنبرگ دوشونجه مرکزی " چتم هاوس" طرفیندن تشکیل ائدیلن "ناتو 2030 اوچون یئنی فیکیرلر" آدلی تدبیرده ویدئوکنفرانس واسیطه‌سیله طلبه‌لر و گنج لیدرلرله گؤروشوب.
بیر سوال قارشی‌سیندا تورکیه ایله یونانیستان آراسینداکی موباحیثه‌یه توخونان استولتنبرگ ناتو متفیق‌لری آراسیندا فیکیر آیری‌لیق‌لارینین اولا بیله جگینی قئید ائده‌رک، "هم یونانیستان، هم ده تورکیه دیرلی متفیق‌لر، اما دوغو آغ دنیزی ده داخیل اولماقلا بعضی مؤوضوع لاردا راضیلاشمیرلار. بیز محض بونو ائتدیک، مثلا، صحبت دوغو آغ دنیزیندکی وضعیت‌دن گئدیردی. بیز ناتو-دا موناقیشه‌نین حلی مکانیزمینی یارادا بیلدیک. بونونلا دوغو آغ دنیزینده تورکیه و یونانیستان گمی‌لری، طیاره‌لری آراسیندا حادثه‌لر ریسکی آزالیر" دئییب.
